**Plán práce výchovného poradcu pre školský rok 2023/2024**

Výchovný poradca je zaradený do kariérovej pozície pedagogického zamestnanca, ktorý vykonáva špecializované činnosti v zmysle § 35 zákona NR SR č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon") a v zmysle § 36 ods. 1 písm. i) zákona je menovaný riaditeľom školy do funkcie výchovný poradca na aktuálny školský rok.

Výchovný poradca vykonáva koordinačnú, koncepčno-plánovaciu, informačnú, odborno-metodickú, diagnostickú, vyhodnocovaciu a prieskumnú činnosť.

Práca výchovného poradcu má nasledujúce základné formy:

1. je ochrancom a poradcom žiakov – vo výchove a v profesijnej orientácii,
2. je metodikom a koordinátorom výchovy v škole a je poradcom pre zákonných zástupcov,
3. zúčastňuje sa na odborných seminároch a v rámci kariérového poradenstva spolupracuje s metodikmi CPP.

Plán práce výchovného poradcu je vypracovaný v súlade s Plánom práce školy pre školský rok 2023/2024 a dokumentom Sprievodca školským rokom na tento školský rok.

Náplňou práce výchovného poradcu je školské poradenstvo v otázkach výchovy, vzdelávania a profesijnej orientácie detí a v oblasti prevencie problémového a delikventného vývinu detí. Zabezpečuje vyšetrenia žiakov u psychológa a špeciálneho pedagóga v CPP. Ponúka rodičom a žiakom služby vo vyššie uvedených oblastiach, ktoré vykonáva v koordinácii s vedením školy, s učiteľmi, s pedagogickými asistentami a odbornými zamestnancami poradenských zariadení. Ďalšou oblasťou práce výchovného poradcu na našej škole je pomoc pri výbere profesionálneho zamerania žiakov a jeho uplatnenie pri štúdiu na vhodnom type strednej školy. Poskytuje konzultácie žiakom a ich zákonným zástupcom pri riešení výchovných a vzdelávacích problémov, informuje ich o otázkach štúdia na SŠ a pri voľbe povolania.

**Úlohy výchovného poradcu:**

* Evidencia a spracovanie informácií pomocou programu Proforient
* poskytovať individuálnu poradenskú, konzultačnú a metodickú pomoc pre žiakov 9., 8. a 5. ročníkov a rodičov o možnostiach štúdia na stredných školách,
* uskutočniť spoločné stretnutie rodičov žiakov 9. ročníka,
* podať žiakom a zákonným zástupcom informácie - pre záujemcov o štúdium na SŠ informácie o aktuálnom stave a trendoch vývoja nezamestnanosti absolventov SŠ. Detailnejšie informácie o SŠ sú dostupné na [www.cvtisr.sk](http://www.cvtisr.sk) v časti Info o školsktve/Regionálne školstvo aj na www <http://mapaskol.iedu.sk/>
* využívať vo svojej práci aj informačný systém KomposyT dostupný na [www.komposyt.sk](http://www.komposyt.sk),
* venovať osobitnú pozornosť približovaniu možností systému duálneho vzdelávania a ostatných foriem odborného vzdelávania a prípravy v technických odboroch žiakom a zákonným zástupcom,
* využívať informácie o aktuálnej ponuke učebných miest v systéme duálneho vzdelávania zverejnenej na [www.dualnysystem.sk](http://www.dualnysystem.sk),
* pravidelne sledovať a so žiakmi vyhodnocovať informácie zo stránky [www.svs.edu.sk](http://www.svs.edu.sk),
* zúčastniť sa so žiakmi Burzy stredných škôl, ktorú pravidelne organizuje SŠÚ Šaľa
* vedenie evidencie žiakov končiacich v danom školskom roku dochádzku na základnej škole – pravidelne dopĺňať program Proforient,
* sledovať harmonogram zberu informácií k prijímaniu uchádzačov so základným vzdelaním na denné štúdium stredných škôl pre daný školský rok,
* spropagovať na základe ponuky informácie o dňoch otvorených dverí na stredných školách,
* zabezpečovať materiály a pomôcky pre informačnú a poradenskú prácu k profesijnej orientácii, zostaviť informačnú nástenku,
* v spolupráci so CPP Šaľa testovať žiakov 9. ročníka k voľbe povolania a pomáhať im zorientovať sa vo svojich schopnostiach v súlade s možnosťami správnej voľby povolania – profesijná orientácia,
* študovať dokumenty, sledovať internetové stránky stredných škôl a internetové stránky zaoberajúce sa výberom stredných škôl, trhom práce a informácie ďalej podávať žiakom hlavne 8. a 9. ročníka a ich zákonným zástupcom.
* spracovať a odoslať prihlášky žiakov 9., 8., a 5. ročníkov na stredné školy a osemročné gymnáziá,
* spracovať a odovzdať prehľad o rozmiestňovaní žiakov končiacich povinnú školskú dochádzku,
* na pracovných poradách zaraďovať pravidelné informácie o rozmiestnení žiakov končiacich povinnú školskú dochádzku,
* v spolupráci s vedením školy, triednymi učiteľmi a ostatnými vyučujúcimi napomáhať pri vytváraní podmienok pre vzdelávanie žiakov so ŠVVP s dôrazom na integrovaných žiakov,
* spolupodieľať sa na vypracúvaní Individuálneho vzdelávacieho programu žiaka so zdravotným znevýhodnením, spolupracovať triednymi učiteľmi, pedagogickými asistentmi a s poradenským zariadením,
* zúčastňovať sa pri riešení výchovných problémov žiakov,
* uskutočňovať opatrenia na zamedzenie a eliminovanie šikanovania zo strany spolužiakov, v prípade podozrenia spolupracovať s rodičmi žiakov a s orgánmi činnými v trestnom konaní,
* spolupracovať s koordinátorom prevencie drogových závislostí a podieľať sa na plnení úloh školy pri prevencii nežiadúceho správania sa žiakov,
* zúčastňovať sa pohovorov so zákonnými zástupcami a byť nápomocný pri hľadaní riešení v prípade problémového správania žiakov,
* ponúkať individuálne konzultácie pre žiakov v prípade ich záujmu,
* spolupracovať s Centrom poradenstva a prevencie Šaľa, zúčastňovať sa na stretnutiach výchovných poradcov,

**HARMONOGRAM ÚLOH na školský rok 2023/2024**

|  |  |
| --- | --- |
| **Mesiac** | **Obsah** |
| September | 1. Preštudovať dokument Sprievodca školským rokom 2023/2024 2. Vypracovať plán práce. 3. Proforient – prechod na nový školský rok a doplnenie databázy **do 30.9.2022**. 4. Oboznámiť žiakov 8. a 9. ročníka o možnostiach štúdia. 5. Pripraviť a priebežne aktualizovať nástenku VP s dôležitými informáciami a s propagačným materiálom ohľadne výberu stredných škôl. 6. Prostredníctvom triednych učiteliek na prvom triednom aktíve oboznámiť rodičov s konzultačnými hodinami výchovného poradcu. 7. Prostredníctvom triednej učiteľky v 9. roč. poskytnúť rodičom na rodičovskom združení úvodné informácie ohľadne prijímacieho konania,  Testovania 9 – 2024. 8. Prebrať a oboznámiť sa s evidenciou integrovaných žiakov. 9. Spolupráca s pedagogickými asistentmi. 10. Poskytnúť na www stránku školy Harmonogram testovaní a prijímacieho konania na SŠ. |
| Október | 1. Aktualizovať evidenciu žiakov v programe Proforient. 2. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 3. Kontrola a doplnenie evidencie integrovaných žiakov. 4. Práca s problémovými žiakmi, ich pozorovanie, priebežné pohovory. 5. Priebežná spolupráca počas celého školského roka s pedagogickými asistentmi. 6. Informovať žiakov 9. ročníka o možnosti účasti na Dni otvorených dverí na SŠ -3 krát 7. Sledovať www stránky stredných škôl, poskytovať deviatakom informácie. |
| November | 1. Zaradiť žiakov 9. ročníka do skupín na Testovanie 9 - 2024. 2. Zber podkladov pre Testovanie 9-2024 /**13.11. – 30.11.2023** 3. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 4. Zabezpečenie účasť žiakov 8. a 9. ročníka na Burze škôl v Šali (november) 5. V prípade potreby pohovory so žiakmi, ktorí vykazujú výchovné problémy, resp. porušujú Školský poriadok. 6. Kontrola www stránky ŠVS - zverejnenie kritérií na všetky odbory pre prijímacie konanie, upovedomenie žiakov a rodičov 8. a 9. roč |
| December | 1. Individuálne pohovory so žiakmi ohľadne SŠ v prípade ich záujmu. 2. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 3. Spolupráca s učiteľmi pri príprave žiakov na SOŠ s talentovými odbormi. 4. Zistiť u žiakov 9. ročníka predbežný záujem o stredné školy pre ŠVS. 5. Beseda so žiakmi 8. ročníka na tému voľba profesie, možnosti zamestnania v regióne. 6. V prípade potreby pohovory so žiakmi, ktorí vykazujú výchovné problémy, resp. porušujú Školský poriadok. 7. Poskytnúť triednym učiteľom dotazníky k výskytu šikanovania na škole. |
| Január | 1. Zber nových informácií do ŠVS Piešťany – export z Proforientu /**do 12.1.2024**/. 2. Spolupráca s triednym učiteľom 1. ročníka a zistenie prípadných problémových žiakov 1. roč. 3. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 4. RZ pre rodičov žiakov 9.roč. – informácie o študijných odboroch a termínoch podávania prihlášok a ďalšie rôzne informácie týkajúce sa prijímacieho konania. 5. Aktualizácia informačnej nástenky pre deviatakov. 6. Aktualizovať a doplniť databázu v programe Proforient - polročná klasifikácia, výber stredných škôl. 7. Zistiť záujem žiakov 5. ročníka o štúdium na 8.roč. gymnáziách. 8. Zaujímať sa o slabo prospievajúcich žiakov podľa informácií z pedagogickej rady. 9. Aktualizovať evidenciu integrovaných žiakov. 10. V prípade potreby pohovory so žiakmi, ktorí vykazujú výchovné problémy, resp. porušujú Školský poriadok. 11. Zistiť u triednych učiteľov potrebu účasti na konzultačných stretnutiach so zákonnými zástupcami integrovaných žiakov. |
| Február | 1. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 2. Zaslať export z Proforientu do ŠVS Piešťany – polročné známky všetkých žiakov, talentové školy a spracovanie pre osemročné gymnáziá – talentové /**do 1.3.2024**/. 3. Aktívna a intenzívna pomoc zákonným zástupcom pri vypĺňaní prihlášok na SŠ 4. Poskytnutie rodičom žiakov 9. ročníka Zoznam učebných odborov a študijných odborov, v ktorých sa vyžaduje zdravotná spôsobilosť študovať príslušný odbor vzdelávania 5. Poskytnutie rodičom žiakov 9. ročníka potrebné prílohy k prihláške na SŠ (napr. tlačivo Podpisy zákonných zástupcov, Potvrdenie o zdravotnej spôsobilosti žiaka študovať príslušný odbor vzdelávania, oskenovať diagnostické správy a pod.). 6. Upozorniť rodičov a žiakov 9. ročníka na potrebu podania Žiadosti o duálne vzdelávanie (**do konca II.)**. 7. Beseda so žiakmi 8. ročníka na tému duálne vzdelávanie. 8. V prípade potreby pohovory so žiakmi, ktorí vykazujú výchovné problémy, resp. porušujú Školský poriadok. 9. Porada k Testovaniu 9 – 2024, informovanie žiakov a zákonných zástupcov. |
| Marec | 1. Aktualizovať evidenciu integrovaných žiakov. 2. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ. 3. Priebežné vyšetrenia žiakov so ŠVVP prekonzultovať so ŠŠP. 4. Aktívna a intenzívna pomoc zákonným zástupcom pri podávaní prihlášok na SŠ 5. Pomôcť zákonným zástupcom zabezpečiť včasné odoslanie prihlášok na SŠ /**do 20.3.2024**/ na talentové aj netalentové odbory. 6. Príprava testovania žiakov, nácvik písania testov zo SJL a MAT – spolupráca s vyučujúcimi SJL a MAT. 7. Koordinovanie Testovanie 9 – 2024. 8. Celoslovenské testovanie žiakov 9. ročníkov ZŠ - Testovanie T9 – 2024 /**20.3.2024**/. 9. Prijímacie skúšky talentové – Overenie športového výkonu - prvá fáza talentových skúšok na SŠŠ /**25.3. – 19.4.2024/** |
| Apríl | 1. Aktualizovať evidenciu integrovaných žiakov. 2. Zaslať export z Proforientu do ŠVS Piešťany – spracovanie pre osemročné gymnáziá, stav deviatkov podľa prihlášok na SŠ (**do 17.4.2024**). 3. Konzultácia s vyučujúcimi o potrebe zabezpečenia preventívnych aktivít z CPP Šaľa. 4. Náhradný termín ZŠ - Testovanie T9-2024 /**4.4.2024**/. 5. Práca s problémovými žiakmi, ich pozorovanie, priebežné pohovory. 6. Zostaviť pre žiakov 9. ročníka tabuľku prijímacích skúšok na SŠ. Stiahnutie elektronických výsledkov z Testovania 9 – 2024, oboznámenie s výsledkami vedenie školy a triednu učiteľku, oznámenie tejto možnosti zákonným zástupcom a žiakom (**od 19.4.2024**) 7. Prijímacie skúšky talentové – 1. kolo, 1.termín /**26.4. – 30.4.2024/** |
| Máj | 1. Aktualizovať evidenciu integrovaných žiakov. 2. Prijímacie pohovory SŠ a osemročné gymnáziá – 1. kolo, 1. termín, /**2.5. - 3.5.2024/** 3. Prijímacie pohovory SŠ a osemročné gymnáziá – 1. kolo, 2. termín, /**6.5. - 7.5.2024/** 4. Prijímacie skúšky talentové – 1. kolo, 2. termín /**9.5. - 13.5.2024/** 5. Prekonzultovať so žiakmi, resp. zákonnými zástupcami podľa ich záujmu výsledky prijímacích pohovorov – 1. kolo. 6. Vysvetlenie zákonným zástupcom a žiakom funkciu a dôležitosť oznámenia o nastúpení/nenastúpení žiaka na štúdium na SŠ. 7. Doplniť kód prijatia v programe Proforient pre prijatých žiakov. 8. Konzultácie pre rodičov a žiakov podľa ich potrieb a záujmov. |
| Jún | 1. Zber záujmu žiakov štvrtého ročníka o štúdium na osemročné gymnáziá /**1.6. – 15.6.2024/.** 2. **Do 6.6.2024** SŠ zverejnia konanie 2. kola prijímacích skúšok, hľadať v spolupráci so žiakmi a ich zákonnými zástupcami vhodnú SŠ pre neprijatých žiakov. 3. 2. kolo prijímacích pohovorov na SŠ pre neumiestnených žiakov /**18.6. -** **19.6.2024**/. 4. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ pre žiakov 8. ročníka. 5. Zistiť u žiakov 8. ročníka predbežný záujem o stredné školy. 6. Pripraviť databázu žiakov do predbežného záujmu v programe Proforient /jún, júl – **do 7.7.2024**/ a zaslať do ŠVS Piešťany. 7. Na pedagogickej rade informovať o konečnom umiestnení žiakov na SŠ. 8. Napísať Správu o činnosti výchovného poradcu a predniesť ju na hodnotiacej pedagogickej rade / **júl 2024**/ 9. Konzultácie pre rodičov a žiakov podľa ich potrieb a záujmov a poradenská činnosť pri výbere SŠ pre žiakov 8. ročníka. |

Konzultačné hodiny, ktoré slúžia na poskytovanie poradenského a metodického servisu žiakom, zákonným zástupcom a pedagogickým zamestnancom sú vo štvrtok od 13.00 - 15.00 hod. V prípade potreby kedykoľvek.

Sledovať webové sídla: www.minedu.sk/vychovy-a-vzdelavanie-v-strednych-skolach

[www.vudpap.sk](http://www.vudpap.sk)

www.dualnysystem.sk

[www.stopline.sk](http://www.stopline.sk)

[www.siov.sk](http://www.siov.sk)

[www.obchodsludmi.sk](http://www.obchodsludmi.sk)

[www.prevenciasikanovania.sk](http://www.prevenciasikanovania.sk)

[www.unicef.sk](http://www.unicef.sk)

www.cvtisr.sk

www.potrebyovp.sk

Plán prerokovaný a schválený na pedagogickej rade dňa ..............................

Vypracovala: Mgr. Silvia Kőrösová, výchovný poradca